**ความคืบหน้า กยศ. ประจำเดือนกุมภาพันธ์ 2560**

รายงานโดย ผศ. ดร. ประดิษฐ์ เถกิงรังสฤษดิ์

1. โครงการ “กยศ-กรอ เพื่อชาติ”

เป็นมาตรการจูงใจให้ผู้กู้ยืมที่สังกัดองค์กรนายจ้างทั้งภาครัฐและเอกชน ให้ความร่วมมือหักเงินเดือนผู้กู้ที่ครบกำหนดชำระหนี้ โดยมีองค์กรต่างๆ ตอบรับเข้าร่วมโครงการทั้งสิ้น 334 องค์กร จากองค์กรที่เชิญทั้งสิ้น 569 องค์กร โครงการนี้ได้ขยายเวลาออกไปจนถึง วันที่ 30 เมษายน 2560 จึงขอเชิญชวนทุกสถาบันแสดงความประสงค์เข้าร่วมโครงการด้วย

1. เกณฑ์การคัดกรองผู้กู้ ปีการศึกษา 2560

เกณฑ์ที่ปรับเปลี่ยนจากปีการศึกษา 2559 ได้แก่

* 1. ไม่กำหนดผลการเรียน (2.00) และการเข้าร่วมโครงการที่มีประโยชน์ต่อสังคมและสาธารณะของผู้กู้รายใหม่ที่เปลี่ยนระดับการศึกษา เช่น จาก ม. 3 ขึ้น ม.4 หรือ ปวช. หรือจาก ม. 6/ ปวช. ขึ้น ปวส./อนุปริญญา/ปริญตรี เป็นต้น
  2. ส่วนผู้กู้รายเก่าเลื่อนชั้นปี เช่น จาก ม. 4 ขึ้น ม. 5 หรือ จากปีที่1 ขึ้นปีที่ 2 ต้องมีผลการเรียนไม่ต่ำกว่า 2.00 และต้องเข้าร่วมโครงการที่มีประโยชน์ต่อสังคมและสาธารณะ

1. เกณฑ์การคัดกรองสถานศึกษา ปีการศึกษา 2560 ในระดับอนุปริญญา/ปริญญาตรี ไม่เปลี่ยนแปลงจากปีการศึกษา 2559 กล่าวคือ
   1. ต้องเปิดการเรียนการสอนมาแล้วอย่างน้อย 1 ปีการศึกษา
   2. หลักสูตรที่เปิดสอนต้องได้รับการรับทราบจาก สกอ. ก่อน
   3. ต้องผ่านการรับรองคุณภาพของ สมศ. รอบ 3 (พ.ศ. 2554-2558) กรณีที่ไม่ผ่านการรับรอง สามารถให้กู้ยืมได้เฉพาะผู้รายเก่าเลื่อนชั้นปีเท่านั้น
   4. ต้องมีผลการประเมินของ สกอ. หรือต้นสังกัด ไม่ต่ำกว่า (1) ระดับพอใช้ หรือ (2) ร้อยละ 50 หรือ (3) ที่เรียกชื่ออื่นที่เทียบเท่า (1) หรือ (2)
   5. สถานศึกษาต้องจัดให้มีโครงการที่มีประโยชน์ต่อสังคมและสาธารณะ
2. การออกแบบกระบวนการบริหารจัดการะบบกู้ยืมและบริหารจัดการหนี้แบบดิจิทัล
   1. ผู้แทนจากสถาบันนวัตกรรมเทคโนโลยีสารสนเทศ มหาวิทยาลัยเกษตรศาสตร์ ในฐานะที่ปรึกษา IT ของ กยศ. ได้นำเสนอผลการออกแบบ (Conceptual Design) “ดิจิทัล กยศ. 4.0” ซึ่งเป็นกระบวนการและระบบสนับสนุนการให้กู้ยืม การบริหารหนี้ การดำเนินคดีและการบังคับคดีของ กยศ. ในอนาคต
   2. สถาบันการศึกษาทุกแห่งควรปรับตัวให้ทันการเปลี่ยนแปลง โดยแสวงหามาตรการและเตรียมการให้พร้อมเพื่อรองรับการบริหารจัดการ ดิจิทัล กยศ. ในอนาคต
3. การขอใช้โควต้าและวงเงินคงเหลือของอนุกรรมการบัญชีที่จ่ายที่สอง

เห็นชอบให้คณะอนุกรรมการบัญชีจ่ายที่หนึ่ง ใช้โควตาผู้กู้ยืมรายใหม่และวงเงินคงเหลือของอนุกรรมการบัญชีจ่ายที่สอง จำนวน 258 ราย วงเงิน 13,991,965 บาท เพื่อจัดสรรแก่ผู้กู้ยิมรายใหม่ ปีการศึกษา 2559